After-school ilegal la subsolul unui restaurant, găsit de inspectorii ANPC. Piedone: „Rog organele abilitate să ia măsurile legale”
În baza unei sesizări primite privind restaurantul Herr Kiki Schnitzelarie din București, operat de firma Latino Tapas, inspectorii Autorității Naționale pentru Protecția Consumatorilor (ANPC) au efectuat un control, constatând ulterior „abateri grave de la normele legale impuse pentru protecția consumatorilor”. Au fost aplicate amenzi în cuantum de 43.000 de lei și  s-a propus închiderea temporară a unității pe o durată de până la 6 luni.